alexandrainst/scandi-wiki huggingface dataset:
Christian Jørgensen Ruud

Christian Jørgensen Ruud (født 31. desember 1998) er en norsk volleyballspiller som spiller for Askim i Mizunoligaen. I sesongen 2018/19 ble Ruud klubbens toppscorer med 141 poeng. Dette plasserte ham på 9.plass på toppscorerlisten i serien, delt med Martin Olimstad. Ruud er kantspiller. Askim, med Ruud på laget, rykket opp til Mizunoligaen i 2018. Klubbens første sesong på toppnivå endte med sjetteplass i seriespillet og sjuendeplass i sluttspillet.

Sandvolleyball

Under NM i 2019 spilte Ruud sammen med Stian Opsahl. Duoen endte da på en fjerdeplass i mesterskapet.

Karrierestatistikk

Klubb

Referanser

Eksterne lenker 
 

Norske volleyballspillere
Eivind Seljås

Eivind Leinebø Seljås (født 24. november 1997) er en norsk volleyballspiller som spiller for Askim i Mizunoligaen. I sesongen 2018/19 tok Seljås i alt 136 poeng i sin rolle som diagonalspiller. Dette plasserte ham på 11.plass på toppscorerlisten i serien. Klubbens første sesong på toppnivå endte med sjetteplass i seriespillet og sjuendeplass i sluttspillet. I sesongen 2017/18 spilte Seljås i eliteserien for Randaberg, men var da andrevalg som diagonal bak Ask Helland-Hansen.

Referanser 

Norske volleyballspillere
Jonas Tomter

Jonas Tomter (født 6. januar 1991) er en norsk sandvolleyballspiller. Hans nåværende partner (juni 2019) er Svein Solhaug. Solhaug/Tomter vant bronse i NM i sandvolleyball i 2019. Tomter tok også bronse i NM i 2018, da sammen med Stian Opsahl.

Referanser

Eksterne lenker 
 

Norske sandvolleyballspillere
Stripelønn

Stripelønn (Acer pensylvanicum) er en lønneart fra østlige Nord-Amerika.

Den er et lite, løvfellende tre eller stor busk som blir 5–10 m høy. Stammen deler seg som regel langt nede. Barken er grønn eller grønnbrun med hvite, vertikale striper. Bladene er 13 cm lange, 9 cm brede og har 3 lapper med fint dobbelttannet rand. Oversiden av bladet er glatt og mørkt gulgrønn, og undersiden har gule hår.

Blomsterstanden er en hengende klase. Blomstringstida er etter løvsprett, i mai–juni. Trærne kan være sambu med hann- og hunnblomster på samme tre eller særbu med hann- og hunnblomster på ulike trær. Noen trær skifter kjønn fra år til år. Fruktene blir modne på sensommeren eller tidlig på høsten.

Stripelønn kan forveksles med topplønn. Den er også en buskformet lønn med trelappede blad og vokser ofte på de samme stedene. Artene kan skilles på at topplønn har bark uten striper, bladranden er grovt tannet og blomsterstanden er en opprett topp.

Stripelønn er utbredt i nordøstlige USA og sørøstlige Canada. Nordgrensen for utbredelsen går fra Nova Scotia gjennom sørlige Ontario, Michigan og østlige Minnesota. Den finnes sørover i lavlandet til nordøstlige Ohio, Pennsylvania og New Jersey. I Appalachene finnes den videre sørover til nordlige Georgia.

Hvithalehjort, elg, skogskaribu, bomullshalekaniner, snøskohare, trepiggsvin og amerikansk bever beiter på stripelønn.  Ekorn og kragejerpe eter frøene. Arten vokser godt i skygge og tåler dårlig full sol. Den liker ikke våt jord og finnes helst på litt tørre steder. Jorda bør være litt sur.

I de nordlige skogene vokser stripelønn under trær som Prunus pensylvanica, amerikaosp, Populus grandidentata, papirbjørk, gulbjørk, gråbjørk, rødlønn, sukkerlønn, amerikabøk, rødeik, balsamgran, rødgran, romhegg og canadahemlokk. I de sørlige Appalachene vokser den under canadahemlokk, snøklokketre, gul hestekastanje, sukkerlønn, amerikasølvlind, amerikagulved, svartbjørk og virginiatrollhassel.  Andre busker i undervegetasjonen er blant annet Viburnum lantanoides, canadabarlind, topplønn, virginiahumlebøk, amerikaagnbøk, søtmispel, hagtorn og Asimina triloba.

Stripelønn dyrkes i hager på grunn av den vakre barken og fordi størrelsen passer til små hager. I Norge kan den plantes til herdighetssone 4 eller 5.

Galleri

Litteratur

Eksterne lenker 
 

Lønneslekten
Planter formelt beskrevet av Carl von Linné
Planter formelt beskrevet i 1753
Topplønn

Topplønn (Acer spicatum) er en lønneart fra østlige Nord-Amerika.

Den er en løvfellende busk eller lite tre som blir 6–10 m høy. Stammen deler seg som regel langt nede. Barken er rødlig eller brun. Bladene er 7–9 cm lange og nesten like brede. De har 3, eller mer sjelden 5, lapper med grovt sagtannet rand. Oversiden av bladet er grønn og glatt med dype nerver, og undersiden er lysere med gule hår. Høstfargen er først gul, så oransje eller rød. 

Blomsterstanden er en opprett, 8–14 cm lang topp med grønnhvite til gule blomster. Hannblomstene sitter lengst opp i toppen, og hunnblomstene lenger nede. Blomstringstida er etter løvsprett, i mai–juni. Pollineringen gjøres av insekter. Frukten er en dobbel samara som først er rosa, så gul og til slutt brun.

Topplønn er utbredt i østlige USA og østlige Canada. Nordgrensen for utbredelsen går fra Newfoundland til Saskatchewan, mens sørgrensen går gjennom Connecticut, Ohio, Michigan og nordlige Iowa. Den finnes videre sørover høyt i Appalachene til Nord-Carolina og østlige Tennessee.

Arten foretrekker fuktig, næringsrik jord og tåler mer sol enn stripelønn, som ofte vokser på de samme stedene. Topplønn vokser som undervegetasjon i skog med banksfuru, balsamgran, rødfuru, amerikaosp, Populus grandidentata, Prunus pensylvanica, papirbjørk, weymouthfuru, rødeik, rødlønn, canadahemlokk, gulbjørk, sukkerlønn, amerikabøk, svartlind, rødgran, østamerikansk tuja og svartask. Andre busker i undervegetasjonen er Viburnum lantanoides, stripelønn, nebbhassel, amerikahassel, grønnor (subsp. crispa), alaskakornell og bringebær. Av urter finnes blant annet canadaskrubbær og kryparalia.

Elg, hvithalehjort, bomullshalekaniner, snøskohare og skogskaribu beiter på topplønn. Elg, hvithalehjort og amerikansk bever eter barken. Knoppene er viktig føde for kragejerpe.

Galleri

Litteratur

Eksterne lenker 
 

Lønneslekten
Østlige Canadas trær
Vitenskapsåret 1601

Vitenskapsåret 1601 er en oversikt over hendelser, prisvinnere, fødte og avdøde personer med tilknytning til vitenskap i 1601.

Oppdagelsesreiser 
 26. august – Olivier van Noort ankommer Rotterdam etter en jordomseiling som første nederlender.

Astronomi 
 Johannes Kepler blir oppnevnt til keiserlig matematiker for Rudolf II i Praha, som etterfølger av avdøde Tycho Brahe. Sammen hadde de begynt på en ny stjernekatalog som ble ferdig til publisering i 1623.

Programvare 
 1. januar – Starttid for ANSI-datoer i programmeringsspråket COBOL og andre, inkludert systemer i Microsoft Windows.

Botanikk 
 Carolus Clusius får publisert verket «Rariorum plantarum historia: Fungorum in Pannoniis observatorum brevia historia»(Historien til sjeldne planter: Observerte sopper i Pannonia med korte historier) i seks bind med 1500 tresnitt-illustrasjoner, med den første vitenskapelige beskrivelsen av mange planter og sopper. Antwerpen.

Medisin 
 Giulio Cesare Casseri får publisert verket «De Vocis Auditusq organis», om anatomien i øre, nese og hals. Padova.

Fødsler 
 2. mai − Athanasius Kircher (død 1680), tysk orientalist.
 Ukjent dato − Florimond de Beaune (død 1652), fransk matematiker.

Dødsfall 
 21. mai − Conrad Dasypodius, sveitsisk matematiker (født 1531)
 24. oktober – Tycho Brahe (født 1546), dansk astronom.
 Ukjent dato − Gian Vincenzo Pinelli (født 1535), italiensk botaniker.

Referanser
Francis Ngannou

Francis Ngannou (født 5. september 1986 i Batié i Kamerun) er en kamerunsk MMA-utøver under kontrakt med UFC siden 2015, der han stiller i vektklassen tungvekt.

Ngannous første oppgjør i UFC var mot en annen nykommer i form av den neste like storvokste brasilianeren Luis Henrique. Den presumptivt mer allsidige motstanderen lykkes i første runde å rive Ngannou ned og holde ham der nesten halve runden uten å klare påføre skade, og holdt ham store deler av runden i clinch mot buret uten å klare avansere. Tiden de ble stående og utveksle slag ga i glimt en pekepinn på hva som ville komme. Etter at Luis Henrique halvveis ut i andre runde var blitt sliten etter mislykkede nedrivingsforsøk gikk Ngannou til verks med sine kraftige slag som Henrique ikke var i stand til å besvare. Med en voldsom venstre uppercut avsluttet Ngannou sin motstander på knockout.

Tøffere motstand ventet i neste kamp i form av Curtis Blaydes, som også var en nykommer i UFC. Med solid bakgrunn fra bryting rev Blaydes Ngannou ned både i første og andre runde, men Ngannou kom seg raskt opp på bena igjen. Etter at Blaydes sitt høyre øye var blitt gjenklistret halvveis ut i andre runde valgte dommeren etter råd fra lege å stoppe kampen før tredje runde ble igangsatt. Ngannous andre seier i UFC markerte samtidig Blaydes sitt første tap.

Sine neste to motstandere gjorde Ngannou kort prosess av. Den serbiske nykommeren i UFC, Bojan Mihajlovic, endte på bakken ved første slagutveksling, hvorpå dommeren avbrøt kampen da han ikke forsvarte seg tilstrekkelig da Ngannous fulgte opp med gjentatte slag mot hodet.
I oppgjøret mot den storvokste Anthony Hamilton hadde motstanderen antatt at hans egenskaper i grappling ville gi ham en klar fordel på bakken. Ngannous første treff i form av et høyre rundspark ble da også grepet fatt i av Hamilton, som utnyttet muligheten til å rive Ngannou ned. Ngannou klarte umiddelbart å sveipe Hamilton bort og delvis reise seg opp, men Hamilton fikk grepet nytt tak bakfra som han forsøkte jobbe seg til nedriving med. Fra stående posisjon fikk Ngannou imidlertid festet et kimura-grep på Hamiltons venstre arm. Med rå styrke brukte Ngannou grepet til å tvinge Hamilton ned på ryggen, der Ngannou med kimura-grepet tvang Hamilton til å gi seg.

MMA-meritter

Referanser

Eksterne lenker 
 

Kampsportutøvere
MMA-utøvere
Kamerunere
Fødsler i 1986
Camila Cabello

Karla Camila Cabello Estrabao (født 3. mars 1997 i Havanna, Cuba) er en cubansk-amerikansk sanger og låtskriver. Hun slo gjennom som medlem av jentegruppa Fifth Harmony som ble til ved den amerikanske X Factor i 2012.

Mens hun var medlem i Fifth Harmony, har Cabello etablert seg som en soloartist, hvor hun samarbeidet med Shawn Mendes på singelen «I Know What You Did Last Summer» og med Machine Gun Kelly på singelen «Bad Things». I desember 2016 forlot hun Fifth Harmony for å satse på en solokarriere. I februar 2017 var hun med på singelen «Love Incredible» av den norske produsenten Cashmere Cat. Den 19. mai 2017 ga hun ut sin første solosingel, «Crying in the Club».

Den 12. januar 2018 ga hun ut sitt debutalbum Camila, som toppet VG-lista i seks uker i 2018. Albumet inneholdt singlene «Havana» og «Never Be the Same», hvor førstnevnte, som ble gjestet av den amerikanske rapperen Young Thug, gikk inn på førsteplass i Storbritannia og USA.

Den 21. juni 2019 samarbeidet hun med Shawn Mendes igjen, denne gangen med singelen «Señorita» (skrevet og produsert av norske Cashmere Cat), som debuterte på førsteplass på VG-lista.

Diskografi 

 Camila (2018)
 Romance (2019)
 Familia (2022)

Referanser

Eksterne lenker 
 
 
 
 

Sangere fra USA
Personer fra Havanna
Personer fra USA av cubansk opphav
June Svensen

June Svensen (født 22. juni 1954) er en norsk bueskytter fra Skjetten som representerer Lillestrøm & Omegn Bueskyttere.

Hun har vunnet 47 NM-gull i perioden 1997–2021. Hun vant kongepokalen i 2001, 2002, 2004, 2005, 2007 og 2010.

Hennes beste prestasjoner internasjonalt er 8. plass (2000) og 9. plass (2015) i EM, og 12. plass i VM (2001).

Medaljer i norske mesterskap

Kilder 
 Per Jorsett (2008): Kvinner i norsk idrett, s. 234. ISBN 9788272861840.
 
 «Bestemor leverte», Romerikes Blad, 3. mars 2015 s. 21.

Norske bueskyttere
Personer fra Skedsmo kommune
Kongepokalvinnere i bueskyting
Morten Bøe

Morten Bøe (født 7. desember 1971) er en norsk bueskytter som representerer Sandefjord Bueskyttere.

Han har vunnet 33 NM-gull og 58 NM-medaljer i perioden 1992–2019. Han vant kongepokalen i 2003, 2007 og 2011.

Medaljer i norske mesterskap

Kilder 
 Norges Bueskytterforbund: Buestikka nr 7 1992, s. 7. 
 Arvid Eriksen (red.) Sportsboken 1994/95, s. 282. Schibsted. ISBN 82-516-1543-7.
 Arvid Eriksen (red.) Sportsboken 1995/96, s. 286. Schibsted. ISBN 82-516-1583-6.
 Tore Johansen (red.) Sportsboken 1998/99, s. 298. Schibsted. ISBN 82-516-1710-3.
 Tore Johansen (red.) Sportsboken 1999, s. 286. Schibsted. ISBN 82-516-1756-1.
 Tore Johansen (red.) Sportsboken 2000, s. 292. Schibsted. ISBN 82-90773-11-0.
 Tore Johansen (red.) Sportsboken 2002, s. 329. Schibsted. ISBN 82-90773-13-7.
 Egil Svendsby (red.) Sportsboken 2004, s. 240-41. Schibsted. ISBN 978-82-516-2061-1.
 Tore Johansen, Egil Svendsby (red.) Sportsboken 2005, s. 242. Schibsted. ISBN 978-82-516-2168-7.
 Tore Johansen, Egil Svendsby (red.) Sportsboken 2006, s. 250-51. Schibsted. ISBN 978-82-516-2265-3.
 Tore Johansen, Egil Svendsby (red.) Sportsboken 2007, s. 244. Schibsted. ISBN 978-82-516-2384-1.
 Tore Johansen, Egil Svendsby (red.) Sportsboken 2008, s. 239-40. Schibsted. ISBN 978-82-516-2531-9.
 Tore Johansen, Egil Svendsby (red.) Sportsboken 2009, s. 255. Schibsted. ISBN 978-82-516-2705-4.
 Egil Svendsby (red.) Sportsboken 2011, s. 249-50. Schibsted. ISBN 978-82-516-5513-2.
 Egil Svendsby (red.) Sportsboken 2012, s. 248-49. Schibsted. ISBN 978-82-516-5696-2.
 Egil Svendsby (red.) Sportsboken 2013, s. 254-55. Schibsted. ISBN 978-82-516-8008-0.

Eksterne lenker 
 

Norske bueskyttere
Kongepokalvinnere i bueskyting
Eddie Øyen

Eddie Asgeir Øyen (født 12. mars 1969) er en norsk bueskytter fra Gausdal som har representert Bærum og Omegn Bueskyttere, Lillestrøm og Omegn Bueskyttere og Sportsklubben Vidar.

Han har vunnet fem NM-gull og 11 NM-medaljer i perioden 2011–2022.

Medaljer i norske mesterskap

Kilder 
 Egil Svendsby (red.) Sportsboken 2011, s. 249-50. Schibsted. ISBN 978-82-516-5513-2.
 ianseo.net: NM 3D 2017 - Compound Herrer
 ianseo.net: NM 3D 2018 

Norske bueskyttere
Personer fra Gausdal kommune
Jarl Alexander Løkkebergøen

Jarl Alexander Løkkebergøen (født 3. januar 1991) er en norsk bueskytter fra Konnerud som representerer Sandefjord Bueskyttere.

Han har vunnet seks NM-gull og ni NM-medaljer i perioden 2010–2022. Han vant kongepokalen i 2010 og 2016.

Medaljer i norske mesterskap

Kilder 
 Norges Bueskytterforbund: Buestikka nr 3 2010, s. 20. 
 Egil Svendsby (red.) Sportsboken 2012, s. 248-49. Schibsted. ISBN 978-82-516-5696-2.
 Egil Svendsby (red.) Sportsboken 2014, s. 257-58. Schibsted. ISBN 978-82-516-8258-9.
 ianseo.net: NM Innendørs 2016 - Recurve Herrer
 ianseo.net: NM innendørs 2017 

Norske bueskyttere
Personer fra Drammen kommune
Kongepokalvinnere i bueskyting
Verdenscupen i hurtigløp på skøyter 2018/19 – Verdenscup 5 – 3000 meter kvinner

Verdenscuprunde fem av sesongen 2018/19 i hurtigløp på skøyter for kvinner på 3 000 meter i Vikingskipet i Hamar, Norge fredag den 1. februar 2019.

Distansen ble vunnet av tsjekkiske Martina Sáblíková på 4.02,17(7) foran russiske Natalja Voronina på andreplass og hviterussiske Marina Zujeva på tredjeplass. Gruppe B ble vunnet av nederlandske Joy Beune på 4.07,38(2) foran canadiske Valérie Maltais på andreplass og japanske Lemi Williamson på tredjeplass.

Medaljevinnere

Resultater

Funksjonærer 
 Overdommer var Susan Sandvig-Shobe, USA.
 Startere var Roland Steenbeck, Tyskland for gruppe A og Kari Hautamäki, Finland for gruppe B.

Referanser

Eksterne lenker 
 Menyside for parsammensetning og resultater på live.isuresults.eu.
 Gruppe A : Parsammensetning, passerings- og rundetider i parrekkefølge, resultater og analysediagram for rundetider på live.isuresults.eu.
 Gruppe B : Parsammensetning, passerings- og rundetider i parrekkefølge, resultater og analysediagram for rundetider på live.isuresults.eu.
 Resultater for gruppe A og gruppe B på www.ISU.html.infostradasports.com

 Resultater for gruppe A og for gruppe B på www.SpeedSkatingNews.info på engelsk.
 Resultater for gruppe A og for gruppe B på SpeedskatingResults.com på engelsk
 Resultater for gruppe A (med uavhengig eget poengsystem) og for gruppe B på www.The-Sports.org på engelsk

Verdenscupen i hurtigløp på skøyter 2018/19 – Verdenscup 5
Ha
Artikler i skøytesportprosjektet
Lørenskog-forsvinningen

Lørenskog-forsvinningen er en uoppklart forsvinningssak i Norge, der Anne-Elisabeth Falkevik Hagen ble bortført fra sitt hjem i Sloraveien 4 på Lørenskog 31. oktober 2018. Hun skal ha forsvunnet en gang i tidsrommet 09.15–13.30 og er ikke sett siden. 

Den 26. juni 2019 endret Øst politidistrikt status i saken fra uoppklart forsvinningssak til uoppklart drapssak. Den 28. april 2020 ble ektemannen Tom Hagen pågrepet i saken og siktet for drap eller medvirkning til drap av kona.

Bakgrunn 
Anne-Elisabeth Falkevik Hagen er ektefellen til finansmannen Tom Hagen, som er en av Norges rikeste personer. 31. oktober 2018 kom han hjem fra jobb, og fant trusselbrev i ekteparets hjem. Avsenderen påsto at Anne-Elisabeth Falkevik Hagen var bortført, og at hun kun ville komme til rette om familien betalte kidnapperne 9 millioner euro i løsepenger. Saken ble ikke kjent for offentligheten før i januar 2019, ti uker etter bortføringen.

Etterforskning 
Til tross for omfattende medieoppmerksomhet og langvarig politietterforskning har Hagen ikke kommet til rette. Den resultatløse etterforskningen og mangelen på respons fra de påståtte kidnapperne, førte i juni 2019 til at politiet heretter anså saken for en drapssak. Politiet utelukket heller ikke at bortføringen kunne være fingert.

På en pressekonferanse 6. august 2019 opplyste Hagen-familiens advokat at motparten hadde tatt kontakt 8. juli og at familien fremdeles hadde tro på at hun var i live. Politiet har ikke endret sin hovedhypotese om at hun har blitt drept, og i januar 2020 ble saken tatt med i Kripos' statistikk over uløste drapssaker.

Den 28. april 2020 ble ektemannen Tom Hagen pågrepet og siktet for drap eller medvirkning til drap på Anne-Elisabeth Falkevik Hagen.

I mai 2022 ba politiet publikum om informasjon om en serie på 20 telefonnumre som var til salgs i en nå nedlagt Bunnpris-butikk i Lofotgata, da et av nummerne kunne knyttes direkte til planleggingen av forsvinningen. I september 2022 ble det kjent at politiet i mai hadde siktet en tidligere straffedømt mann i 30-årene for medvirkning til drap. Politiet bekreftet siktelsen i oktober.

Se også 
 Liste over norske uoppklarte drapssaker

Referanser

Eksterne lenker 
Emnesamlinger
 Forsvinningssaken på Lørenskog – Aftenposten
 Siste saker om: Anne-Elisabeth Hagen – Nettavisen
 Anne-Elisabeth Hagen savnet – NRK
 Anne Elisabeth Hagen – TV 2
 Lørenskog-forsvinningen – VG

Norske kriminalsaker
Hendelser i 2018
2018 i Norge
2019 i Norge
2020 i Norge
Lørenskog
Zofingen

Zofingen (fransk Zofingue) er en by og en kommune i kantonen Aargau i Sveits. Kommunen hadde  innbyggere i 2018 og et areal på 11,09 km². Zofingen er administrasjonssenter i distriktet Zofingen. Kommunesenteret ligger 439 meter over havet.  

Byen, som første gang ble omtalt i 1231, er en borgby og det ligger en gammel klosterbosetning ved byen.

Referanser

Eksterne lenker 
 
 http://www.zofingen.ch
 https://web.archive.org/web/20080914143216/http://zofingen2008.ch/

Byer i Sveits
Kommuner i Aargau
Bosetninger første gang omtalt i 1231
Amandaprisen 2019

Amandaprisen 2019 var den 35. utdelingen av Amandaprisen og ble arrangert 17. august 2019. Utdelingen fant sted i Festiviteten i Haugesund konserthus i forbindelse med den 47. utgaven av Den norske filmfestivalen. Prisen gjelder filmer som hadde premiere på norske kinoer i perioden 1. juli 2018 til 30. juni 2019.

Spillefilmen Ut og stjæle hester vant flest priser med fem, blant annet prisen for beste norske kinofilm, mens regissør, manusforfatter og skuespiller Petter Vennerød fikk æresprisen. Det ble delt ut priser i 20 kategorier og kategoriinndelingen var uendret fra de foregående årene.

De nominerte ble offentliggjort den 19. juni 2019. Spillefilmen Ut og stjæle hester fikk totalt 11 nominasjoner mens Harajuku fikk 9. Det var totalt 23 påmeldte filmer, og av dem var 5 dokumentarfilmer og 6 barnefilmer. Vinneren av publikumsprisen Folkets Amanda ble kåret på Filmwebs nettsider. De 12 filmene som var blitt sett av minst 40 000 publikummere på kino ble nominert til første runde. Av disse gikk tre videre til finalerunden.

Etter å ha blitt overført på NRK (1985-2005) og TV 2 (2006-2018) siden starten, ble utdelingen denne gangen kringkastet av VG. Selve utdelingen ble overført direkte på VG+ mens VGTV sendte direkte før og etter utdelingen. Sendingen var produsert av Fremantle og utdelingen ble ledet av Hans Morten Hansen.

Vinnere og nominerte 
Vinnere står først i tabellen og er merket med fet skrift.

Referanser

Kilder
Estavannens

Estavannens er en landsby og tidligere kommune i distriktet Gruyère i kantonen Fribourg, Sveits.

1. januar 2004 ble Estavannens slått sammen med Enney og Villars-sous-Mont til den nye kommunen Bas-Intyamon.

Referanser 

Byer i Sveits
Tidligere kommuner i Sveits
Bosetninger første gang omtalt i 1231
Kommuner opphørt i 2004
2004 i Sveits
Leith Brodie

Leith Brodie (født 16. juli 1986) er en australsk svømmer.

Han representerte Australia under Sommer-OL 2008 i Beijing, hvor han ble utslått i semifinalen på 200 meter medley. Han tok senere to stafettbronser.

Referanser

Eksterne lenker 
 

Australske svømmere
Medaljevinnere under Sommer-OL 2008
Deltakere for Australia under Sommer-OL 2008
Svømmere under Sommer-OL 2008
Olympiske medaljevinnere i svømming
Grattavache

Grattavache er en landsby og tidligere kommune i distriktet Veveyse i kantonen Fribourg, Sveits.

1. januar 2004 ble Grattavache slått sammen med Le Crêt og Progens til den nye kommunen La Verrerie.

Referanser 

Byer i Sveits
Tidligere kommuner i Sveits
Bosetninger første gang omtalt i 1668
Kommuner opphørt i 2004
2004 i Sveits
Dansk Sømandskirke Hamborg

Dansk Sømandskirke Hamborg eller Benediktekirken er den danske sjømannskirke i Ditmar-Koels-Straße i Hamburg.

Historie 
Den danske sjømannskirkens arbeide begynte her i 1875, men det var først i 1923 at kirken kjøpte en eiendom i Bernhard Nochtstraße, hvor den første kirke kunne bygges. Bygningen ble ødelagt av en britisk bombe i 1943, men menigheten rakk å redde enkelte verdifulle ting. 

I årene etter holdt kirken til i bygningens kjeller, inntil det i 1952 var blitt reist midler til en ny bygning. Arkitekten var Otto Kindt, og inspirasjonen til tårnet fant man i den københavnske Adventskirke tegnet av Erik Møller.  

I årene 2004 til 2007 ble kirken restaurert og utsmykket av Erik A. Frandsen med stål, glass og neon. Da den gjenåpnet i 2007 ga Benedikte av Danmark tillatelse til at kirken også bærer hennes navn. 

I Ditmar-Koels-Straße ligger også de finske, norske og svenske sjømannskirker.

Referanser 

Kirker i Tyskland
Syver Wærsted

Syver Westgaard Wærsted (født 8. august 1996 i Skien) er en norsk syklist som representerer Uno-X Norwegian Development Team og Grenland Sykleklubb.

Meritter 

2014
 NM-sølv på lagtempo (Junior)

2015
 NM-bronse i gateritt (Senior)

2016
Vinner av Skandisloppet
 NM-bronse i lagtempo (Senior)

2018
Vinner av Ringerike Grand Prix
 NM-bronse på fellesstart (U23)

Referanser

Eksterne lenker 
 

Norske syklister
Personer fra Skien kommune
Løken tunnel

Løken tunnel var en jernbanetunnel på Hovedbanen like sør for Bøn stasjon, og vest for gården Løken i Eidsvoll kommune.

Tunnelen ble anlagt som del av Norges første jernbane, og var da også sammen med Eidsvollstunnelen en av Norges to første jernbanetunneler. Tunnelen går gjennom løsmasser på østsiden av Andelva, under der Hagavegen går i dag. Under den andre verdenskrig ble jernbanelinjen flyttet til krysning av Andelva 500 meter lengre sør. Løkentunnelen ble nedlagt i 1944, men det har siden 2006 blitt arbeidet med å rehabilitere tunnelen og anlegge gang-/sykkelvei gjennom tunnelen. Parsellen er foreslått vernet sammen med Bøn stasjon.

Referanser

Se også 
Løkentunnelen, veitunnel på E18

Jernbanetunneler
Kulturminner i Eidsvoll
Jernbanebyggverk i Eidsvoll
Akershus' samferdselshistorie
Hovedbanen
Tunneler i Viken